GiliGold/VAD_KnessetCorpus huggingface dataset:
יואב קיש: ממי זה ממנו?
יואב קיש: מצחי.
יואב קיש: עזוב את צחי, תגיד אתה.
יואב קיש: מה, אתה בא לייצג פה את צחי?
עפר שלח: עיונים במשנתו של צחי הנגבי.
אלעזר שטרן: פריימריז שמצביעים בו 6% ממפלגה - - - אתה מבין עכשיו, הוא יושב-ראש ועדה, הוא עם המפלגה שלו עכשיו עושה דיון מי לוועדת הפנים, מי לוועדת הכנסת, תוך כדי זה שהוא נתן את רשות הדיבור.
יואב קיש: דבר לעניין.
יואב קיש: אני אומר לך בוועדה הזו, כמו גם בוועדות אחרות, יש סמכות ליושב-ראש רגע להתפנות מדברי הדוברים, אני מצטער אם יש לך בעיה עם זה.
אלעזר שטרן: אני מקווה כמו ועדות אחרות – שהיושב-ראש מתפנה, ואתה מדבר ליושב-ראש, מותר לך לא לדבר אליו, ואם לא, אז בוועדת הכנסת.
אלעזר שטרן: אני רוצה לומר את הבעייתיות של החוק ולמה הוא צריך הרבה יותר זמן בגלל זה.
אלעזר שטרן: אני חושב שחוק שמקדש 6%, מטפח 6% מצביעים, או 3% או 4% - גם אם במשרד האוצר יעשו את המתמטיקה, יש פה השקעה של עשרות אלפי שקלים בבוחר אחד.
אלעזר שטרן: אני חושב שחוק שבא לתת האזרח הפשוט, או להשקיע באזרח הפשוט עשרות אלפי שקלים, זה מה שחוק הזה עושה.
מכלוף מיקי זוהר: מה עדיף את השיטה שלכם?
אלעזר שטרן: אני, דרך אגב, עושה את זה בשבילכם.
יואב קיש: מודה לך מקרב הלב.
אלעזר שטרן: תנו לי להגיד לך למה.
אלעזר שטרן: בגלל שאם אין פריימריז, אתה לא צריך ללכת לחתונות וללוויות ולכל הדברים האלה.
יואב קיש: בסדר, אז אתם - - - לפריימריז, ואנחנו עם פריימריז.
אלעזר שטרן: אבל למה אני צריך לשלם את זה?
יואב קיש: אתה לא צריך לשלם את זה.
אלעזר שטרן: החוק הזה אומר שאני משלם את זה.
אלעזר שטרן: אני, היא, הוא.
שולי מועלם-רפאלי: לא קשור בכלל.
יואב קיש: לא קשור בכלל, אבל זה בסדר, זה לגיטימי.
מכלוף מיקי זוהר: אלעזר, אתה היית פעם בחתונה של חבר מרכז.
מכלוף מיקי זוהר: ...
מכלוף מיקי זוהר: אתה לא היית אף פעם.
מכלוף מיקי זוהר: אז איך אתה יודע שזה לא כיף ללכת?
מכלוף מיקי זוהר: איך אתה יכול לקבוע?
מכלוף מיקי זוהר: אז תבוא פעם אחת ותראה.
יואב קיש: אני מעלה להצבעה את הרביזיה להצעת חוק המפלגות (כ/737) מי בעד?
יואב קיש: הרביזיה לא התקבלה, ויש פטור מחובת הנחה לחוק המפלגות.
יואב קיש: מי רוצה לייצג את הרביזיה על חוק המרכולים?
איילת נחמיאס ורבין: יש פה בעיה - אומר לי כל הזמן חבר הכנסת קיש, אל תדברו לגופו של החוק, אלא רק על נושא ההקדמה.
איילת נחמיאס ורבין: אני רוצה להגיד לך משהו, אם הקואליציה הזאת הייתה נוהגת בהגינות, יכול להיות שהיה בזה הגיון.
יואב קיש: דיברנו על זה פעם שעברה.
יואב קיש: אמרתי לך שהאופוזיציה לא - - -
איילת נחמיאס ורבין: לאופוזיציה יש עדיין פה זכות דיבור בינתיים, נכון לעכשיו עד שאתם - - -
יואל חסון: זה עניין זמני.
איילת נחמיאס ורבין: עכשיו אני רוצה להגיד לכם במדויק.
איילת נחמיאס ורבין: משום שאם אתם לא הייתם עושים את המניפולציה התקשורתית, וצריך להגיד שבלשקר אתם יותר טובים מאתנו, וזה הדבר היחיד שאתם יותר טובים מאתנו פה.
איילת נחמיאס ורבין: אתם הלכתם ואמרתם שבגלל הפיליבסטר מתווה הנכים לא עבר, כשאתם לא הנחתם אפילו הצעת חוק להעברת מתווה הנכים, אבל זה מה שאתם הלכתם ופמפמתם לתקשורת שזה שקר וכזב.
איילת נחמיאס ורבין: אתם מביאים לכאן סדרה של חוקים, בגלל זה אני כתבתי אתמול בקבוצה, משום שאי אפשר כל הזמן להביא חוקים שביניהם לבין מדינת ישראל, לבין אזרחי מדינת ישראל אין שום קשר, ואז לבוא ולהגיד לנו בוועדת הכנסת שאלה הדיונים היחידים שאתם מבקשים להקדים, להגיד לנו, מה זאת אומרת, אל תדאגו לגופו של החוק, תטענו רק לגופה של ההקדמה, זה בדיוק זה, חבר הכנסת קיש.
איילת נחמיאס ורבין: אתם גורמים לנו חד-משמעית גם פה ובכל מקום שתהיה לנו הזדמנות לטעון כנגד החוקים האלה, משום שתסביר לי אתה, אתה יודע מה, יואב קיש?
איילת נחמיאס ורבין: תסביר לי במה עוזר חוק המרכולים למי מאזרחי מדינת ישראל, ותאמין לי שגם אני חושבת על העובדים שצריכים לעבוד בשבת, ואנחנו יודעים שמדובר - - - ואגב, אגב, חבר הכנסת ביטן, שיסביר לי למה הוא כתב לעיריית ראשון ציון, או יבוא ראש העיר בקריית אונו ויסביר לי למה זה בסדר לקריית אונו, מה שהוא כמובן לא יעשה, הוא יעשה את ההיפך הגמור, ואתם יודעים שזה לא קשור לאזרחי מדינת ישראל – ולכן, צריך לקבל את הרביזיה.
יואב קיש: אגיד לך לגבי הדברים שאמרת.
יואב קיש: חוק הנכים – מכיוון שהייתי מעורב בתקופה של הדבר הזה, את לא חברת ועדת עבודה, ורווחה ובריאות, אז יש חוק שכבר עבר טרומית, והוא בשלבי הכנה – שלי, גילאון וקארין אלהרר.
יואב קיש: החוק הזה הייתה כוונת הקואליציה להעביר אותו בקריאה ראשונה, בגלל הפיליבסטר לא יכולנו לעבוד, ולכן זה לא שקר, זה אמת לאמיתה, אני הייתי מעורב בזה, כולל משרד האוצר.
יואב קיש: רגע, תקשיבי, את קראת לנו שקרנים, אני אענה לך על טעותך.
איילת נחמיאס ורבין: זה לא המתווה שעבר בממשלה?
יואב קיש: אנחנו רצינו להעביר את זה קריאה ראשונה, לא ניתן היה לעבוד בוועדה, והיה הסכמות אוצר.
יואב קיש: יושב פה נדב, הוא יכול להגיד לך, הוא היה אתי בדיון באוצר יומיים לפני זה, והחוק שאתם העליתם – סיכלתם קריאה ראשונה, חד וחלק.
יואב קיש: שקרנים – מי ששיקר פה זה את אולי בלי ידיעה.
יואב קיש: את יודעת, אני מוכן לקבל את זה, איילת, הקשבת לך בשקט.
יואב קיש: השתמשת פה במלה שגויה, אני אשמח מאוד אם תתנצלי, אולי לא ידעת, אבל זה בדיוק מה שהיה.
רויטל סויד: אז אם היא לא ידעה, היא לא יכולה להיות שקרנית.
יואב קיש: אמרתי אולי היא לא יודעת.
יואב קיש: אבל אם היא ידעה את זה - - -
איילת נחמיאס ורבין: לא, אני לא ידעתי.
איילת נחמיאס ורבין: אבל אתם הלכתם - - -
יואב קיש: עכשיו לגבי חוק המרכולים.
איילת נחמיאס ורבין: לא רוצה.
איילת נחמיאס ורבין: הקואליציה באה להתפתל בפנינו - - -
יואב קיש: את יודעת מה, לא, איילת, אני לא ענה לך גם על חוק המרכולים, בסדר.
יואב קיש: אני מעלה להצבעה את הבקשה לרביזיה דיני רשויות מקומיות (מ/1175) רביזיה, מרכולים - מה שנקרא, כאשר אנחנו נתחיל במתנגדים לרביזיה.
יואב קיש: מי מתנגד לרביזיה שירים את ידו?
יואב קיש: אני מנמק את הרביזיה שאני הגשתי להקמת הדיון בהצעת חוס יסוד: הממשלה (סמכות סגן שר).
יואב קיש: מה שקרה פה, אני מעדכן את חבריי חברי הוועדה, שהקואליציה נפלה בהצבעה זו.
יואב קיש: היה שש, שש.
יואב קיש: אני עשיתי טעות, הייתה פה חברת כנסת שישבה ויצאה, וחשבתי שהיא עוד יושבת, ולצערי, טעות שלי, נפלתי בהצבעה ועשיתי רביזיה.
יואב קיש: לכן, אני קורא לרביזיה, ואני קורא למי שבעד הרביזיה שירים את ידו.
יואב קיש: הרביזיה התקבלה.
יואב קיש: אני מעלה להצבעה את בקשת הממשלה להקדמת הדיון בהצעת חוק יסוד: הממשלה (מ/1185) לפני קריאה ראשונה.
יואב קיש: זו הצבעה לאישור הבקשה של הממשלה.
אלעזר שטרן: אני ביקשתי רשות דיבור.
יואב קיש: לא, אתה דיברת, נתתי לך.
יואב קיש: היה רשום לי כדובר.
יואב קיש: אני חשבתי שאתה ביקשת ונתתי לך את זכות הדיבור בנושא חוק המפלגות.
יואב קיש: לא אמרת על איזה נושא.
יואב קיש: יכול להיות שנרשמת, לא הבנו את זה.
יואב קיש: אני ראיתי שאתה דיברת, וניהלנו שיח ארוך על צחי הנגבי.
יואב קיש: הבנתי, עכשיו אני מבין, אבל עשית את זה באמצע ההצבעה.
יואב קיש: ולכן, מכיוון שכבר הצבענו, אני לא הולך לשנות את ההצבעה.
אלעזר שטרן: רביזיה שמתקבלת – למה ביקשת רביזיה.
יואב קיש: אני ביקשתי.
אלעזר שטרן: התקבלה רביזיה, להבדיל מהרביזיות האחרות שלא התקבלו, מה המשמעות של קבלת רביזיה?
יואב קיש: שאלתי מישהו, אף אחד לא רצה לדבר.
אלעזר שטרן: אתה הצעת את הנושא?
יואב קיש: כן, הצעתי.
יואב קיש: אמרתי, מעלה להצבעה.
יואב קיש: אלעזר, זה שחלמת, אל תאשים אותי.
אלעזר שטרן: לא חלמתי, אני נרשמתי אצלה.
אלעזר שטרן: גם אחרי שדיברתי אמרתי לה - - -
יואב קיש: היא לא שמה לב, היא לא אמרה לי.
אלעזר שטרן: אז למה אתה נדבק?
יואב קיש: אני נדבק בזה שאתה נרשמת ודיברת.
יואב קיש: אני אגיד לך יותר מזה, יש לי פה אותך ואת דב חנין.
אלעזר שטרן: אני רוצה להגיד לך מה קרה.
אלעזר שטרן: התקבלה הצעה שלך לקבלת דיון ולא היה דיון.
יואב קיש: נכון, כי אני זה שביקשתי את הרביזיה.
אלעזר שטרן: ביקשת דיון לא ביקשת רביזיה.
יואב קיש: נכון, פתחתי את הדיון, אף אחד לא נרשם.
יואב קיש: אני זה שביקשתי.
יואב קיש: אני לא רציתי דיון.
ישראל אייכלר: אני רוצה להגיד לפרוטוקול.
ישראל אייכלר: דיון בנושא כבר היה.
ישראל אייכלר: הייתה רביזיה, הייתה הצבעה שנייה.
ישראל אייכלר: לא היה דיון, לא צריך דיון.
יואב קיש: לא, אפשר.
יואב קיש: אם מישהו היה רוצה ואומר, אני רוצה, הייתי נותן לו, אבל אף אחד לא דיבר.
יואב קיש: עברנו לנושא ג' לסדר היום.
יואב קיש: יש הסתייגויות בקק"ל?
יואב קיש: לא, על קק"ל לא היתה רביזיה.
יואב קיש: אנחנו מתחילים עכשיו דיון.
יואב קיש: ייקח זמן בדיון הזה, מי שרוצה לעזוב, יעזוב, נקרא לכם לקראת ההצבעה.
יואב קיש: שלום ובוקר טוב לכולם.
יואב קיש: אני מתנצל על האיחור, אבל ביקשו ממני לדחות מעט והסכמתי כדי שכולם יהיו נוכחים כאן בשעה 9:15 ונתחיל את הדיון.
יואב קיש: שלום לכל הנוכחים.
יואב קיש: השר יריב לוין, השרה איילת שקד, סגן השר אלי בן דהאן, היועץ המשפטי של הכנסת איל ינון והמשנה ליועץ המשפטי לממשלה רז נזרי.
יואב קיש: נמצא אתנו גם אל"מ אייל טולדנו, יועץ משפטי, איו"ש.
יואב קיש: כמובן מכובדיי כל חברי הכנסת ושאר הנוכחים.
יואב קיש: אנחנו בדיון שיכול מהר מאוד להפוך לדיון פוליטי, אבל זו לא מטרתי.
יואב קיש: אני אומר את זה כבר בפתיחת הדיון.
יואב קיש: אתה יכול לצחוק, אבל אני בפירוש אומר זאת.
יואב קיש: זחאלקה, אני גם אסביר למה.
ג'מאל זחאלקה: לא ידעתי שאתה בדרן.
יואב קיש: אתם יודעים שיש לי חוש הומור.
מיכל רוזין: יהדות ומורשת.
מיכל רוזין: זה הדיון.
יואב קיש: אתם יודעים שיש לי חוש הומור, אבל אני מבקש שתתנו לי חמש דקות להסביר.
יואב קיש: אם אני אצליח לשכנע, אני אצליח, אם לא, אז לא.
יואב קיש: זה גם בסדר.
אלעזר שטרן: בסדר, אבל אפילו אתה לא הצלחת לא לצחוק.
יואב קיש: הדיון הוא על התיקון לתקנון.
ציפי לבני: אפשר לדעת מה עניינה של הממשלה בתקנון הכנסת?
יואב קיש: לא, יש נושא לדיון - - -
ציפי לבני: במשך עשר שנים ממשלת ישראל לא נכנסה לתקנון הכנסת.
יואב קיש: לשאלתך, לסדר היום.
יואב קיש: יכול להיות שהטעיתי אותך.
יואב קיש: אני מקריא לך את סדר היום.
יואב קיש: המשך הדיון בנושא יחסי הגומלין בין הכנסת ובין אזרחי ישראל תושבי יהודה ושומרון.
ציפי לבני: גם כאן השאלה מה עניינה של הממשלה ביחסי הגומלין האלה.
יואב קיש: אני אומר לך כיושב ראש הוועדה שבהחלט בסמכותי לזמן אותם ולשמוע את דעתם.
ציפי לבני: אתה יכול לעשות הרבה דברים.
יואב קיש: נכון, ולכן זה מה שעשיתי.
יואב קיש: שמעת את הדברים שלי ואני מנסה ללכת לכיוון ענייני ופרקטי.
ציפי לבני: אתה עושה דברים - - -
יואב קיש: תודה לחבריי חברי הכנסת.
יואב קיש: אני ממשיך בסדר יום.
יואב קיש: אין יותר הפרעות.
יואב קיש: אני קורא אותך לסדר פעם ראשונה חבר הכנסת מוסי רז.
יואב קיש: עכשיו אין זכות דיבור לאף אחד.
יואב קיש: אני מדבר ואתם תקבלו זכות דיבור.
יואב קיש: נא לרשום את חברת הכנסת ציפי לבני לדבר וגם את חבר הכנסת מוסי רז.
בצלאל סמוטריץ': גם אותי.
יואב קיש: גם את בצלאל סמוטריץ.
ג'מאל זחאלקה: וגם זחאלקה.
יואב קיש: וגם זחאלקה.
יואב קיש: אני לא רוצה להיות בדיון שאנחנו נתחיל להוציא.
יואב קיש: אני אשמור על זכות הדיבור של זחאלקה למרות שאני מתנגד.
מיכל רוזין: זאת לא שאלה לגיטימית בתחילת הדיון?
יואב קיש: אני אתן לך את הזמן.
מיכל רוזין: אני שואלת אם זאת לא שאלה לגיטימית לדבר.
יואב קיש: חברת הכנסת רוזין, אחרי דבריי, אם למישהו יש הצעה לסדר, אני אקשיב.
אלעזר שטרן: לי יש הצעה לסדר.
יואב קיש: אחרי דבריי.
יואב קיש: אני אעשה את זה קצר ואני אומר שוב.
יואב קיש: אני אתקן.
יואב קיש: ברור לכולם שנושא ההתיישבות ביהודה ושומרון הוא נושא מדיני פוליטי.
יואב קיש: לא מתווכח עם אף אחד.
יואב קיש: אני רוצה לומר יותר מזה, בעניין הפוליטי, ויש על זה אי הסכמה, שאני מאוד גאה להיות בסיעת הליכוד, שרק בשבוע האחרון קיבלה החלטה דרמטית בנושא ואני חושב שלתפיסתי מאוד מחזקת את האמירה שלנו בליכוד בעניין.
יואב קיש: אין ספק שזו אמירה פוליטית פר אקסלנס.
ג'מאל זחאלקה: אתה מתכוון מפלגת הליכוד.
ג'מאל זחאלקה: לא סיעת הליכוד.
יואב קיש: מפלגת הליכוד.
יואב קיש: מרכז הליכוד, גם לא המפלגה.
יואב קיש: מרכז הליכוד קיבל השבוע החלטה דרמטית שאני מאוד גאה בה.
יואב קיש: אמרנו שלא נפריע חמש דקות.
יואב קיש: חברת הכנסת מיכל רוזין, אני קורא לך לסדר פעם ראשונה.
יואב קיש: חברת הכנסת תמר זנדברג, אני קורא אותך לסדר פעם ראשונה.
יואב קיש: הדיון כאן מתייחס לנושא – לתפיסתי, מה שאני רוצה וזה גם הנושא של שינוי תקנון – ההיבט האזרחי.
יואב קיש: בסופו של דבר יש עובדה שאי אפשר להתעלם ממנה, אפשר להתנגד לה, אפשר להסכים לה, אפשר לרצות לחזק אותה, יש כחצי מיליון אזרחי מדינת ישראל שחיים בשטחי יהודה ושומרון ושטחי יהודה ושומרון, החוק הישראלי לא חל על שטחי יהודה ושומרון.
יואב קיש: זה המצב המשפטי נכון לעכשיו.
יואב קיש: התפיסה שלי והדיון שאני מנסה להוביל כאן היא לא על ההחלטה האם ראוי או לא ראוי שנעשה, נחזק או נחליש את המצב הזה.
יואב קיש: ההחלטה היא האם ברמה האזרחית, מה אנחנו עושים בנושא חקיקה כאשר מדברים על חצי מיליון אזרחי מדינת ישראל שחיים באזור טריטוריאלי שלא הוגדר עליו החוק הישראלי.
ציפי לבני: הדיון הוא האם להחיל עליהם את החוק?
ציפי לבני: על מה הדיון?
יואב קיש: אם לא תפריעי לי, אני אסביר לך.
ציפי לבני: בוא נראה - - -
יואב קיש: את לא מפריעה לי.
יואב קיש: אני קורא אותך לסדר פעם שנייה, חברת הכנסת ציפי לבני.
יואב קיש: אין לך זכות דיבור עכשיו ואף אחד לא מפריע לי.
יואב קיש: לכן המטרה – ובזה אני מסיים את דבריי – שלי בדיון הזה היא לבנות ולהגדיר ברמת החוק ודרכי הפעלת החקיקה כי דרכי הפעלת החקיקה, בסוף החוק על הישראלים ביהודה ושומרון מופעל על ידי צו אלוף, ולא סתם נמצא כאן אל"מ טולדנו שהוא היועץ המשפטי של איו"ש, שלמעשה הוא אחראי החקיקה על אזרחי יהודה ושומרון.
יואב קיש: מלבד מקרים שאנחנו נשמע כאן - - -
יואב קיש: מוסי, אני קורא לך לסדר פעם שנייה.
יואב קיש: מלבד מקרים נוספים שהיו כאן - - -
יואב קיש: מלבד מקרים נוספים שהיו כאן בכנסת, ונשמע את היועץ המשפטי של הכנסת, של החלת החוק בחקיקה ראשית ישירה על יהודה ושומרון, עם כל ההתנגדויות או התמיכה שזה עורר.
יואב קיש: לכן, אני מסכם את דבריי, אני מבקש ככל האפשר – ואני יודע שזו בקשה קשה – שני דברים.
יואב קיש: ראשית, לא להיכנס לנושא הפוליטי.
יואב קיש: גם אני לא הולך להיכנס אליו.
יואב קיש: אני אומר לכם שאני רוצה להתמקד בנושא האזרחי של חצי מיליון תושבים שנמצאים במקום שהחוק הישראלי בכללותו לא חל עליהם ואיך אנחנו ברמת החקיקה מתייחסים לעניין.
יואב קיש: זו השאלה ולזה שינוי התקנון שהגשתי ולזה אני מבקש להתייחס.
יואב קיש: ברור לי, אני כבר אומר וזה להמשך הדיון, שכנראה אנחנו בבית פוליטי ולא נוכל להתעלם מזה, אבל אנחנו נקפיד על תרבות הדיון.
יואב קיש: אני אומר כאן לכולם שאני אקפיד על כך שזחאלקה בזמן הדיבור שלו ידבר בלי הפרעה של אף אחד אבל אם יפריעו למישהו אחר מחברי הכנסת כאן או לי כיושב ראש, אני אומר לכם שאני אוציא החוצה.
יואב קיש: אני פותח דף חדש.
יואב קיש: אני מוחק את כל הקריאות לסדר שהיו עד עכשיו.
יואב קיש: ואני מבקש מכל חברי הכנסת לתת את תרבות הדיון גם בנושא הפוליטי שיהיה, אם יעלה, ואני מבקש שלא יעלה, אבל אם הוא יעלה, לשמוע ולא להפריע.
יואב קיש: יש רשימת דוברים ארוכה.
יואב קיש: חבר הכנסת שטרן, ביקשת הצעה לסדר.
אלעזר שטרן: בהמשך לדבריה של חברת הכנסת ציפי לבני, אם אפשר שהיועץ המשפטי של הכנסת יסביר את המשמעות הזאת.
יואב קיש: הערתך תקרה והוא יקבל את זכות הדיבור ויסביר.
יואב קיש: חברת הכנסת ציפי לבני, רצית שאלה והצעה לסדר?
ציפי לבני: זה חלק מהשאלות.
ציפי לבני: אני רוצה לדעת על מה הדיון.
ציפי לבני: אם מדובר ביחסי כנסת, מה עניינה של הממשלה?
ציפי לבני: אם מדובר בתיקון תקנון הכנסת, גם לא.
ציפי לבני: זאת שאלה מאוד פשוטה.
ציפי לבני: אם הדיון כאן הוא על החלת החוק הישראלי ביהודה ושומרון - - -
<קריאה: רק על יהודים.
אלעזר שטרן: אתה שלחת לי נייר.
יואב קיש: עצור.
יואב קיש: שמעתי את דבריך.
יואב קיש: יש שני ניירות.
יואב קיש: יש הצעה לשינוי תקנון ויש את סדר היום.
יואב קיש: שניהם מופיעים על הדיון.
יואב קיש: גם לכנסת חשוב להבין מה הממשלה עושה בעניין.
יואב קיש: זימנתי לכאן גם נציגי ממשלה.
מיכל רוזין: מה תפקידו של רז נזרי?
יואב קיש: משנה ליועץ המשפטי לממשלה.
יואב קיש: אני עונה לשאלתך.
יואב קיש: ראשונת הדוברים, שרת המשפטים איילת שקד.
מיכל רוזין: אני שואלת מה תפקידו.
יואב קיש: אני מתחיל לקרוא לסדר ולהוציא מהדיון.
יואב קיש: שרת המשפטים, בבקשה.
איילת שקד: המשנה ליועץ המשפטי לממשלה רז נזרי אחראי על הנושא.
איילת שקד: אני הקמתי עוד אשכול במחלקת ייעוץ וחקיקה והוא אחראי על כל הנושא של השוואת החקיקה ביהודה ושומרון במשרד המשפטים.
איילת שקד: לכן הוא כאן.
איילת שקד: הסיבה שהשר לוין ואני כאן היא בגלל שבין שאר תפקידי – אולי אתם לא יודעים – הכנסת זה לפקח על עבודת הממשלה.
איילת שקד: אני כשרה נתבקשתי על ידי יואב קיש לבוא ולתת דין וחשבון על מה הממשלה עושה בעניין.
מיכל רוזין: אבל מי שאחראי עדיין הוא רועי?
איילת שקד: רועי אחראי על המשפט הבינלאומי.
מיכל רוזין: יש סיבה שהוא לא כאן?
איילת שקד: הוא אחראי על השוואת חקיקה.
יואב קיש: אנחנו נשאל את רז נזרי כשנגיע אליו.
איילת שקד: אני מתחילה לתת דין וחשבון.
איילת שקד: מי שמעניין אותו לדעת מה הממשלה עושה, שיקשיב.
איילת שקד: אנחנו בטח לא נתערב לכם בתקנון הכנסת.
ג'מאל זחאלקה: אנחנו רוצים שיירשם בפרוטוקול שאנחנו לא מסכימים ש- - - אני בעצמי.
ג'מאל זחאלקה: לה אין סטטוס כאן.
יואב קיש: יש לה סטטוס כי אני הזמנתי אותה.
בצלאל סמוטריץ': במקום שתעריך את השרים שבאים.
יואב קיש: מי שמדבר עכשיו, אני מוציא החוצה.
יואב קיש: אף אחד לא מדבר.
יואב קיש: זחאלקה, אני קורא לך לסדר פעם שנייה.
יואב קיש: בבקשה, שרת המשפטים.
אלעזר שטרן: אני רוצה לשמוע את היועץ המשפטי של הכנסת.
יואב קיש: אלעזר, אני קורא לך לסדר פעם שנייה.
יואב קיש: אתה לא מדבר עכשיו.
יואב קיש: אני לא עונה לך.
יואב קיש: מה שעניתי, זהו, נסתיים.
אלעזר שטרן: לא ענית לי.
יואב קיש: אתה באזהרה שנייה.
איילת שקד: בחודש מאי האחרון, ביחד עם השר יריב לוין, העברנו מכתב לכל חברי ועדת השרים לחקיקה בו הסברנו שבכוונתנו להסדיר נוהל עבודה חדש בכל מה שנוגע להצעות חוק ממשלתיות.
איילת שקד: לפי הנוהל שביקשנו לייסד, בטרם נדון בהצעת חוק ממשלתית לגופה, נבקש להבין מה התחולה המתוכננת מצד המשרד היוזם ביחס לתושבי יהודה ושומרון.
איילת שקד: מובן לחלוטין שנוהל כזה לא יכול להתקיים - - -
דב חנין: גם הפלסטינים?
יואב קיש: דב, אני קורא לך לסדר פעם ראשונה.
יואב קיש: אתה לא שואל.
יואב קיש: אף אחד לא מפריע.
דב חנין: מה זה תושבי יהודה ושומרון?
יואב קיש: נא להוציא את דב חנין.
<קריאה: היהודים בשטחים הכבושים.
דב חנין: למה לא אומרים?
יואב קיש: נא להוציא את דב חנין, בבקשה.
יואב קיש: הבא שמדבר, ייקרא לסדר.
יואב קיש: (חבר הכנסת דב חנין יוצא ממליאת הוועדה.
איילת שקד: מובן לחלוטין שנוהל כזה אינו יכול להתקיים ללא גורם ממשלתי שמתכלל את כל העשייה בנושא.
איילת שקד: לכן קיבלתי החלטה על מיני רה-אורגניזציה אצלי במשרד.
איילת שקד: תחום יהודה ושומרון עבר מהמחלקה המינהלית למחלקה הציבורית חוקתית בניהולו של המשנה ליועץ המשפטי לממשלה רז נזרי, התחום המקצועי, המקרקעין, עבר כחלק מהאנומליזציה לארץ קמיניץ שהוא אחראי מקרקעין וגם בתחומי ישראל הקטנה.
איילת שקד: בתוך המחלקה של רז נזרי הקמנו אשכול חדש שאחראי בין השאר על נושא השוואת החקיקה ביהודה ושומרון.
איילת שקד: לתפקיד ראש האזרח החדש מונה עורך הדין אבינועם סגל שמביא אתו לתפקיד הרבה מאוד ניסיון.
איילת שקד: אמרתי שמשרד המשפטים מתכלל את הנושא אבל הוא בהחלט לא השחקן היחיד.
איילת שקד: כל משרדי הממשלה שותפים לתהליך וצריכים להירתם לתהליך.
איילת שקד: בדיוק מהסיבה הזאת, לפני מספר חודשים ערכו אנשי משרד המשפטים, ובראשם רז נזרי ורועי שיינדורף, יום השתלמות ראשון מסוגו לייעוץ המשפטי במשרדי הממשלה השונים וזאת על מנת להתחיל לטפל בשאלות העקרוניות שמעלה סוגיית החקיקה ביהודה ושומרון וזאת לקראת נוהל עבודה בנושא זה.
איילת שקד: ביום ראשון האחרון, בהמשך למכתב השרים, פורסמה הנחייתו של היועץ המשפטי לממשלה, הנחיה תלויית הסכמה בינינו, לפיה בנוגע להצעת חוק ממשלתית, בשלב הכנת ההצעה, על המשפטן המוביל בייעוץ וחקיקה להסב את תשומת לב משרד המציע להנחיית השרים כאמור.
איילת שקד: במסגרת זו, אם תחולת ההצעה ביו"ש אינה רלוונטית, במקרה נתון בשל סיבה כזו או אחרת, יש הרבה חוקים שלא רלוונטיים לגבי יהודה ושומרון או שמוחלים באופן אוטומטי כבר, על המשרד המציע לציין זאת ולנמק בקצרה את אי הרלוונטיות.
איילת שקד: בחוות הדעת של ייעוץ וחקיקה הנוגעת להצעה כאמור, יסב המשפטן המוביל את תשומת לב השרה להתייחסות המשרד המציע לתחולת ההסדר המוצע ביו"ש.
איילת שקד: ההנחיה הזאת היא צעד חשוב מאוד וגדול קדימה, היא משנה את ברירת המחדל קודם כל מהקצה אל הקצה.
איילת שקד: כל הצעה ממשלתית חייבת מעתה להתייחס גם ליהודה ושומרון וזה על מנת בעיקר לצמצם זמנים.
איילת שקד: לפעמים היו מעבירים חוקים, או שלא היו מקבלים בכלל בצו אלוף או שהיו מקבלים מענה אחרי חמש או עשר שנים בצו אלוף.
איילת שקד: ההנחיה הזו שמתייחסת כבר לשלב ההכנה ומטילה תפקיד על דרגי המקצוע, היא מייצרת את הממשק ההכרחי בין משרדי הממשלה לבין האשכול הזה בייעוץ וחקיקה כבר בשלבים המוקדמים.
איילת שקד: שוב אני אומרת, כדי לצמצם את לוחות הזמנים.
איילת שקד: אתם יודעים שאני אוהבת להניח מסילות.
איילת שקד: דיברתי על זה הרבה פעמים.
איילת שקד: כשאני אומרת להניח מסילות, אני מתכוונת שהממשלה היא אמנם הרשות המבצעת אבל לפני שהיא ניגשת לבצע פעולה כזו או אחרת, היא צריכה לראות שיש את התשתיות החדשות שנדרשות כדי לבצע את אותה פעולה.
איילת שקד: המדיניות שלנו, של הממשלה הזאת, היא ברורה.
איילת שקד: התיישבות בכל ארץ ישראל ונורמליזציה של החיים גם ביהודה ושומרון.
איילת שקד: הפעולות היסודיות שעסקנו בהן בחודשים האחרונים הן הנחת קו תשתית משפטי.
איילת שקד: הקמת מחלקת השוואת החקיקה במשרד המשפטים, יצירת נוהל עבודה בוועדת השרים, השמת רפרנטים ייעודיים בכל משרד ממשלתי שיתחילו להתמחות בדין ביו"ש.
תמר זנדברג: בקיצור, כל הממשלה תעבוד בשביל השטחים.
יואב קיש: אני קורא לך לסדר פעם ראשונה, חברת הכנסת זנדברג.
יואב קיש: אני קורא לך לסדר פעם שנייה, חברת הכנסת רוזין.
מיכל רוזין: אמרת שאת הראשונה אתה מוחק.
מיכל רוזין: זאת הראשונה.
יואב קיש: הראשונה, בסדר.
איילת שקד: ביחס לכלל הצעות הממשלה.
איילת שקד: כל אלה הן מסילות שהנחנו - - -
יואב קיש: אורן, אתה התחלת כבר את הרשימה החדשה.
יואב קיש: לה היה אחד קודם.
יואב קיש: תנו לשרה לסיים בבקשה.
יואב קיש: אתה בשנייה.
יואב קיש: אני לא זוכר אם יש עוד מישהו בשנייה, אבל לא להפריע.
איילת שקד: אני ביקשתי מאנשי משרדי שכבר מחר – היום יום רביעי ומחר יום חמישי ואנחנו מתכוננים לוועדת השרים לחקיקה - שתגענה אלי חוות הדעת הראשונות ביחס להצעות החוק הממשלתיות שתעלינה בוועדת השרים לענייני חקיקה כבר ביום ראשון הקרוב.
איילת שקד: המסילות מוכנות, וכמו שאני אומרת, רכבת החקיקה הממשלתית יכולה עכשיו לנוע עליהן.
איילת שקד: אנחנו רק בתחילת הדרך.
איילת שקד: אני חושבת שהתפיסה העקרונית שצריך להפנים כאן היא שאנחנו מיישמים את מדיניות הממשלה.
איילת שקד: לפעמים זה לוקח קצת זמן אבל צריך להבין שאנחנו מתכוונים לנרמל את החיים ביהודה ושומרון.
איילת שקד: המשפט הבינלאומי הפומבי במודל ישראלי שלנו צריך להתפתח ולהשתכלל.
איילת שקד: אנחנו לא ביהודה ושומרון כדי להיעלם, וזה ברור.
איילת שקד: המשפט הבינלאומי מכיל בתוכו את הכלים המטמיעים את הזמן הממושך שאנחנו מצויים בשטח ואת העובדה שאין אף מדינה נכבשת שמבקשת לקבל אליה חזרה את השטח הכבוש.
איילת שקד: את השטח, סליחה.
<קריאה: תראי מה זה.
<קריאה: איזו פליטת פה.
<קריאה: שר המשפטים.
<קריאה: מדינה שמבקשת לקבל חזרה את השטח הכבוש.
איילת שקד: אמרתי שאין מדינה.
יואב קיש: אין שום דבר.
<קריאה: אבל השטח הוא כבוש.
איילת שקד: אמרתי שאין.
איילת שקד: הבחנות שהיו מקובלות בעבר בין סמכות החקיקה ביהודה ושומרון - - -
יואב קיש: חברים, מספיק להפריע.
איילת שקד: הבחנות שהיו מקובלות בעבר בין סמכות החקיקה ביהודה ושומרון של הרשות המחוקקת לזו של הכוח הצבאי, הן הבחנות קלושות שחלק ממלומדי המשפט הבינלאומי הטילו בהן ספק רב, בוודאי למצב הייחודי השורר בישראל.
איילת שקד: גם הפרשנות לסעיף 43 באמנת האג משנת 1907 שקובעת לכאורה כי חקיקה ראשית באזורים מהסוג של יהודה ושומרון אפשרית רק במצבים בהם לא ניתן להימנע מכך, הורחבה אצל מלומדים רבים.
איילת שקד: הפרשנות שלנו בישראל, ואני מנצלת את הפלטפורמה הזאת גם כדי לעורר את אנשי משרדי, חייבת לקחת זאת בחשבון.
איילת שקד: גם התפיסה המשפטית העקרונית שלנו צריכה להשתנות.
איילת שקד: בית המשפט העליון שלנו התחיל לצעוד בכיוון הזה כבר בשנות ה-70 כאשר קבע כי לא רק שמוטל אלא שקיימת חובה של ממש להסדיר עניינים כלכליים וסוציאליים ביהודה ושומרון.
איילת שקד: בפסק דין טביב משנת 1981 קבע בית המשפט, 14 שנים בלבד לאחר הניצחון של שת הימים, כי הזמן הרב שאנחנו מצויים בשטח מחייב אותנו להבטיח את סדר החיים הציבוריים באזורים אלה, ואני מצטטת: "הפעלת ממשל תקין על כל שלוחותיו הנהוגות בימינו בארץ מתוקנת, כולל ביטחון, בריאות, חינוך, סעד, אך בין היתר גם איכות חיים ותחבורה".
איילת שקד: רק לאחרונה בפסק דין זיאדה קבע בית המשפט העליון כי במסגרת חובתו של המפקד הצבאי לדאוג לרווחת תושבי האזור, גם רווחתם של תושבי מאחז בלתי חוקי שהיה על המפקד לפנות ואפילו התחשבות ברצונם, מהווים, ואני מצטטת: "שיקול שבסמכותו של המפקד הצבאי ליטול בחשבון ובנסיבות מסוימות אף להשתית על בסיסו שינוי של הדין החל באזור, שכן זו עולה כדי דאגה לאוכלוסייה המקומית והבטחת חייה הציבוריים".
איילת שקד: כך שגם בנושא זה צריך וניתן - - -
תמר זנדברג: את יכולה לתת דוגמה איפה הם נפגעים מבחינת זכויות אזרחים?
איילת שקד: אני כבר מסיימת.
איילת שקד: לא צריך לה-... דאשתקד, לא ברמת הביצוע הממשלתי וגם לא ביחס לתפיסה המשפטית המבקשת.
איילת שקד: אנחנו מניחים מסילות חדשות.
איילת שקד: אני אשמח מאוד אם הכנסת גם תתחיל לנוע עליהן.
איילת שקד: , כמו שאמרנו, גם אתם בוועדות הכנסת תתחילו להתייחס לנושא הזה גם בחקיקה פרטית וגם בהצעות החוק הממשלתיות שאתם עובדים עליהן.
יואב קיש: תודה רבה לשרה שקד.
מיכל רוזין: כל תיקון בא לתת מענה - - -
יואב קיש: אני בטוח שיש הרבה שאלות.
מיכל רוזין: יש זכויות נפגעות.
יואב קיש: אני לא רוצה עכשיו את השאלות.
מיכל רוזין: זו שאלה רלוונטית.
יואב קיש: אני אתן לך זכות דיבור, את בין הראשונים, ואם תצאי, את תפסידי את זכות הדיבור שלך.
יואב קיש: השר יריב לוין, בבקשה.
מוסי רז: האם משרד התיירות עוסק בהבאת תיירים - - -
יואב קיש: מוסי, אני קורא לך לסדר פעם ראשונה.
<קריאה: זאת פעם שלישית.
יואב קיש: אורן, אתה בקריאה שנייה.
יואב קיש: אתה רוצה שאני אוציא אותך?
יריב לוין: קודם כל, כדי להרגיע את חבר הכנסת מוסי רז, אנחנו עוסקים בהבאת תיירות לכל רחבי ארץ ישראל כולל ליהודה ושומרון ובקעת הירדן, אגב, בהצלחה גדולה מאוד.
<קריאה: מה עם מדינת ישראל?
יריב לוין: עם גידול עצום בתנועת התיירות בכלל.
יואב קיש: > מוסי, אני קורא לך לסדר פעם שנייה.
יריב לוין: אני יכול לומר שהשנה הגיעו לישראל 3.6 מיליון תיירים, 700 אלף יותר מעל השיא שהיה כאן אי פעם.
יריב לוין: הישג באמת חסר תקדים.
יריב לוין: בכללם רבים מאוד הגיעו גם ליהודה, שומרון ובקעת הירדן.
יריב לוין: כולל תיירים מחוץ לארץ ובוודאי אנחנו מעודדים גם את האזרחים שלנו לבקר בכל חלקי ארץ וכך צריך להיות.
עיסאווי פריג': - -
יואב קיש: אתה לא היית כאן, אבל לא מפריעים כי מי שמפריע – יוצא.
יריב לוין: לפני שאני אתייחס לגוף העניין, אני רוצה להעיר עוד הערה אחת שהיא הערה חשובה.
יריב לוין: תראו, אני חושב שטוב עשה היושב ראש חבר הכנסת קיש שהזמין לכאן גם את השרה שקד וגם אותי כמי שאמונים גם על נושא ועדת שרים לחקיקה בממשלה, ואני גם בתפקידי כשר המקשר.
יריב לוין: הקביעה של תקנון הכנסת היא החלטה של הכנסת.
יריב לוין: אבל אני חושב שטוב ונכון שהיא תתקבל תוך קיום איזשהו דיאלוג עם הממשלה שבסופו של דבר מושפעת ממה שמתרחש כאן.
יואב קיש: חברת הכנסת ציפי לבני, אני אקשיב בקשב רב להערות שלך כשתהיי בזכות דיבור.
יריב לוין: אני יכול לומר, מאחר שהתקנון הנוכחי הוא תקנון שגובש כאשר אני כיהנתי כיושב ראש ועדת הכנסת, שאני בהחלט קיימתי על כל סעיף וסעיף התדיינות עם כולם, כולל גם עם הממשלה וזה טוב וזה בסדר.